《李花》
宋代·李复

桃花争红色空深，李花浅白开自好。
立日含青意涩缩，今晨碎玉乱高杪。
暖风借助开更多，余阴郁芘花还少。
天晴不愁不烂漫，后花开时先已老。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。